CELEX: 22013D0084
Language: ro
Date: 2013-05-03 00:00:00
Title: Decizia nr. 84/2013 a Comitetului mixt al SEE din 3 mai 2013 de modificare a anexei IX (Servicii financiare) la Acordul privind SEE

31.10.2013   
            
            
               RO
            
            
               Jurnalul Oficial al Uniunii Europene
            
            
               L 291/46
            
         DECIZIA NR. 84/2013 A COMITETULUI MIXT AL SEE
   din 3 mai 2013
   de modificare a anexei IX (Servicii financiare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Decizia de punere în aplicare 2012/627/UE a Comisiei din 5 octombrie 2012 privind recunoașterea cadrului juridic și de supraveghere al Australiei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit (1) trebuie încorporată în Acordul privind SEE.
            
         
               (2)
            
            
               Decizia de punere în aplicare 2012/628/UE a Comisiei din 5 octombrie 2012 privind recunoașterea cadrului juridic și de supraveghere al Statelor Unite ale Americii ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit (2) trebuie încorporată în Acordul privind SEE.
            
         
               (3)
            
            
               Decizia de punere în aplicare 2012/630/UE a Comisiei din 5 octombrie 2012 privind recunoașterea cadrului juridic și de supraveghere al Canadei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit (3) trebuie încorporată în Acordul privind SEE.
            
         
               (4)
            
            
               Prin urmare, anexa IX la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   Anexa IX la Acordul privind SEE se modifică după cum urmează:
   
               1.
            
            
               după punctul 31eb [Regulamentul (CE) nr. 1060/2009 al Parlamentului European și al Consiliului] se inserează următoarele puncte:
               
                           „31eba.
                        
                        
                           
                              32010 D 0578: Decizia 2010/578/UE a Comisiei din 28 septembrie 2010 privind recunoașterea cadrului juridic și de supraveghere al Japoniei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit (JO L 254, 29.9.2010, p. 46).
                        
                     
                           31ebb.
                        
                        
                           
                              32012 D 0627: Decizia de punere în aplicare 2012/627/UE a Comisiei din 5 octombrie 2012 privind recunoașterea cadrului juridic și de supraveghere al Australiei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit (JO L 274, 9.10.2012, p. 30).
                        
                     
                           31ebc.
                        
                        
                           
                              32012 D 0628: Decizia de punere în aplicare 2012/628/UE a Comisiei din 5 octombrie 2012 privind recunoașterea cadrului juridic și de supraveghere al Statelor Unite ale Americii ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit (JO L 274, 9.10.2012, p. 32).
                        
                     
                           31ebd.
                        
                        
                           
                              32012 D 0630: Decizia de punere în aplicare 2012/630/UE a Comisiei din 5 octombrie 2012 privind recunoașterea cadrului juridic și de supraveghere al Canadei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit (JO L 278, 12.10.2012, p. 17).”;
                        
                     
         
               2.
            
            
               textul de la punctul 31ec (Decizia 2010/578/UE a Comisiei) se elimină.
            
         Articolul 2
   Textele Deciziilor de punere în aplicare 2012/627/UE, 2012/628/UE și 2012/630/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 4 mai 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (4), sau la data intrării în vigoare a Deciziei nr. 20/2012 a Comitetului mixt al SEE din 10 februarie 2012 (5), oricare dintre aceste date este ulterioară.
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 3 mai 2013.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 274, 9.10.2012, p. 30.
   
      (2)  JO L 274, 9.10.2012, p. 32.
   
      (3)  JO L 278, 12.10.2012, p. 17.
   
      (4)  Nu au fost semnalate obligații constituționale.
   
      (5)  JO L 161, 21.6.2012, p. 26.
   
      Declarația comună a părților contractante la Decizia nr. 84/2013 a Comitetului mixt al SEE din 3 mai 2013 care încorporează Deciziile de punere în aplicare 2012/627/UE, 2012/628/UE și 2012/630/UE ale Comisiei în Acordul privind SEE
      
         „Deciziile de punere în aplicare 2012/627/UE, 2012/628/UE și 2012/630/UE ale Comisiei din 5 octombrie 2012 vizează chestiunea echivalenței pentru țările terțe. Încorporarea acestor decizii nu aduce atingere sferei de aplicare a Acordului privind SEE.”